Eksempler på gapvinder er vinder som opptrer nær bakken i Gibraltarstredet – en av de sterkeste i regionen kalles Viento de Levante. Tilsvarende vinder opptrer i andre fjellkjeder, som Tehuantepecer, en kraftig vind gjennom Chivelapasset i Mexico. Gapvinder kan også opptre i lange kanaler, som gjennom Juan de Fucasundet mellom Olympiafjellene i Washington og Vancouver Island i Britisk Columbia. De finnes i Hinlopenstretet nær Spitsbergen og i Columbia River på grensen mellom Washington og Oregon. Der hvor slike vinder opptrer hyppig blir det ofte installert vindmøller eller hele vindparker.